**MОДЕЛ УГОВОРА**

**УГOВOР O КУПOПРOДAJИ НЕОПАСНОГ ОТПАДА**

**ЗА ПАРТИЈУ/E:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Напомена за понуђаче: уписати број партије/а***

који су \_\_\_.\_\_\_.\_\_\_\_\_\_. године закључиле:

**УГОВОРНЕ СТРАНЕ:**

**ПРОДАВАЦ**

1. **Јавно предузеће „Електропривреда Србије“ Београд, Царице Милице 2,**  матични број: 20053658, ПИБ: 103920327, тeкући рачун: 160-700-13, Banca Intesa ad Beograd, које које заступа законски заступник Милорад Грчић в.д. директорa (у даљем тексту: Продавац)

и

**КУПАЦ**

1. Назив и адреса купца: (назив града/општине, улица и број) \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_, матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_, текући рачун број: \_\_\_\_\_\_\_\_\_\_\_\_\_\_\_\_\_\_\_\_\_\_, банка: \_\_\_\_\_\_\_\_\_\_\_\_\_\_\_\_\_\_\_, које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, као Купац (у даљем тексту Купац), с друге стране.

***Заједнички са****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ матични број \_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_ број текућег рачуна \_\_\_\_\_\_\_\_\_\_*

***Са подизвођачем****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ матични број \_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_ и број текућег рачуна\_\_\_\_\_\_\_\_\_\_\_\_*

***Напомена за понуђаче: Понуђач је дужан да унесе потребне пословне податке. Понуђач попуњава модел уговора у складу са поднетом понудом и уколико је иста поднета за више партија понуђач прилаже један модел уговора за више партија.***

**(у даљем тексту заједно: Уговорне стране)**

УВОДНЕ ОДРЕДБЕ:

Имајући у виду:

1. Да је в.д. директора Јавног предузећа „Електропривреда Србијe“ Београд, донео Одлуку о покретању поступка продаје неопасног отпада путем достављања затворених понуда брoj 12.01.-334753/3-16 од 28. 10. 2016. године.
2. Да је Јавни позив за продају неопасног отпада ( папир и картон, отпадне гуме, гвожђе и челик, дрво које не садржи опасне супстанце), путем достављања затворених понуда брoj 12.02.-334753/6-16 од 14. 12. 2016. године, објављен у дневном листу „Курир“, као и на интернет страници Јавног предузећа „Електропривреда Србијe“ Београд www.eps.rs, дана 21. 12. 2016. године.
3. Да је Купац регистровани учесник у поступку продаје путем достављања затворене понуде број \_\_\_\_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_ године и да је уплатио депозит у износу од \_\_\_\_\_\_\_\_\_\_\_ динара.
4. Да је након спроведеног поступка продаје неопасног отпада путем достављања затворених понуда, Комисија за спровођење предметног поступка сачинила Записник о отварању понуда број\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_године и Извештај Комисије о стручној оцени понуда број \_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_\_године.
5. Да је Одлуком в.д. директора Јавног предузећа „Електропривреда Србијe“ Београд број \_\_\_\_\_\_\_\_\_\_\_\_\_ од \_\_\_\_\_\_\_\_\_\_.године Купац \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (назив Купца) изабран за најповољнијег понуђача, а у чију корист се продаје отпад из партије/а:\_\_\_\_\_\_\_\_\_\_\_\_\_\_.

***Напомена за понуђаче: није потребно попунити празна поља у Уводним одредбама.***

**ПРЕДМЕТ УГОВОРА**

Члан 1.

Овим Уговором Уговорне стране сагласно уређују међусобна права, обавезе и одгoворности у вези питања купопродаје неопасног отпада, и то:

1. Врсту, процењену количину, цену и вредност неопасног отпада;
2. Начин плаћања;
3. Депозит
4. Динамику и рок испоруке/преузимања;
5. Место, рок и начин преузимања;
6. Вишу силу;
7. Раскид Уговора;
8. Рок важности Уговора;
9. Завршне одредбе.

Члан 2.

Прeдмeт овог Угoвoрa je купoпрoдaja неопасног отпада ( у даљем таксту: Отпад), у складу са Одлуком в.д. директора Јавног предузећа „Електропривреда Србијe“ Београд број \_\_\_\_\_\_\_\_\_\_\_\_\_ од \_\_\_\_\_\_\_\_\_\_.године, којом је изабрана као најповољнија понуда бр. \_\_\_\_\_\_\_\_\_\_ од \_\_\_\_\_\_\_\_\_\_\_\_.године за партију/е: \_\_\_\_\_\_\_\_\_\_ , а чију садржину чини Отпад наведен у члану 3. овог Уговора.

***Напомена за понуђаче: није потребно попунити став 1. у члану 2. овог Уговора.***

**ВРСТА, ПРОЦЕЊЕНА КОЛИЧИНА, ЦЕНА И ВРЕДНОСТ НЕОПАСНОГ ОТПАДА**

Члан 3.

Врста Отпада који је предмет продаје, разврстан у партије

|  |  |  |  |  |  |
| --- | --- | --- | --- | --- | --- |
| **Рeд.бр. партије** | **Врста неопасног отпада** | **Индексни**  **број отпада1** | **Процењена количина у t** | **Цена у дин/kg, без ПДВ-а2** | **Укупна вредност без ПДВ-а** |
| **1.** | Папир и картон – отпадни канцеларијски папир и картон | **20 01 01** | 1,930 |  |  |
| **2.** | Отпадне гуме – аутомобилске отпадне гуме | **16 01 03** | 1,70 |  |  |
| **3.** | Гвожђе и челик – четворостубна дизалица | **17 04 05** | 2,00 |  |  |
| **4.** | Дрво које не садржи отпадне супстанце – отпадно дрво канцеларијског намештаја3 | **20 01 38** | 14,00 |  |  |

***1) Индексни број дефинисан је према Правилнику о категоријама, испитивању и класификацији отпада (Сл.гласник РС бр. 56/10);***

***2) Продавац не зарачунава порез на додату вредност у промету наведеним врстама отпада, у складу са Чланом 10. Став 2. тачка 1. Закона о порезу на додату вредност (Сл.гласник РС бр. 107/12), као и у складу са Правилником о утврђивању секундарних сировина и услуга које су непосредно повезане са секундарним сировинама.***

***3) За партију 4. Отпадно дрво канцеларијског намештаја-дрво које не садржи опасне супстанце, Продавац зарачунава порез на додату вредност по стопи од 10%.***

***Напомена за понуђаче: Понуђач је дужан да попуни табелу у члану 3. овог Уговора, тако што наводи своје понуђене цене у дин/кг, и укупну вредност без ПДВ-а за партију, за чији откуп конкурише.***

Члан 4.

Количине Отпада наведенe у табели у члану 3. овог Уговора су (процењене) оријентационе.

Стварна количина ће се утврдити мерењем приликом преузимања исте од стране Купца, а која може бити мања или већа од процењене.

Уговорне стране су сагласне да количина Отпада коју Продавац предаје, а Купац преузима не може бити већа од 10% изнад процењених количина за партије 2, 3 и 4.

Количина за предају/преузимање Отпада партије 1 може бити и већа од 10 % изнад процењене количине уколико се у току уговореног периода генерише додатна количина ове врсте отпада.

Купац нема право приговора на стварно преузету/испоручену количину Отпада, ако су те количине мање од процењених.

Купац нема право приговора на квалитет преузетог Отпада, с` обзиром да се Отпад предаје у виђеном стању.

Преузета/испоручена количина отпада утврђује се мерењем на вагама Купца или на вагама трећег лица које ангажује Купац, а трошкови мерења падају на терет Купца.

Продавац се обавезује да преда Отпад, а Купац да га преузме у виђеном стању, према из табели из члана 3. овог Уговора.

Члан 5.

Вредност Уговора, према процењеним количинама и уговореним ценама из табеле у члану 3. овог Уговора, износи \_\_\_\_\_\_\_\_\_\_\_\_\_(словима:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) динара, без ПДВ-а.

Стварна вредност Уговора биће утврђена на основу стварно испоручене/преузете количине Отпада.

***Напомена за понуђаче: Понуђач је дужан да попуни рубрику у члану 5. модела Уговора, која се односи на укупну вредност Уговора,***

**НАЧИН ПЛАЋАЊА**

Члан 6.

Купац је дужан да врши плаћања на основу издатих рачуна за сваку уговорену врсту Отпада посебно.

Купац је дужан да плаћања по основу издатих рачуна врши у року од 8 (словима:осам) дана од дана издавања рачуна.

Уколико Купац не изврши уплату по издатом рачуну у року предвиђеном у ставу 2. овог члана, дужан је да плати и законску камату од дана падања у доцњу до дана исплате. Обрачун камате врши се за сваки дан кашњења, а Купац је дужан да изврши плаћања по основу обрачунатих и поднетих камата у року од 3 (словима:три) дана од дана обрачуна.

Купац не може приступити даљем преузимању уговореног Отпада док не изврши уплату претходно преузетих количина предметног Отпада из става 3. овог члана, као и уплату по основу обрачунатих и поднетих камата.

Члан 7.

Дужничко-поверилачки однос настаје даном утовара Отпада у превозно средство Купца, и том приликом се саставља и издаје документ о кретању отпада, отпремница и документ о измереној количини Отпада, које потписују представник Купца (превозник) и представник Продавца.

Продавац је дужан да Купцу испостави рачун за преузети Отпад у року од 3 (словима: три) дана од дана утовара, односно од дана настанка дужничко-поверилачког односа.

Основ за издавање рачуна за преузети Отпад представљају отпремница и документ о измереној количини Отпада у складу са ставом 6. члан 16. овог Уговора.

Члан 8.

Купац је дужан да, приликом плаћања по издатим рачунима, обрачунава, обуставља и на, законски прописан рачун уплаћује порез по одбитку, по стопи од 1% од износа рачуна.

Износ рачуна, на који се обрачунава, обуставља и уплаћује порез по одбитку из става 1. овог члана, не садржи порез на додату вредност.

Купац је дужан да у, законски прописаном року, подноси надлежном пореском органу пореску пријаву, која садржи податке о извршеном промету Отпада и обрачунатом и плаћеном порезу из става 1. и 2. овог члана.

Купац је дужан да, у року од 15 (словима: петнаест) дана од дана испоруке/преузимања Отпада, Продавцу достави писмено обавештење (доказ) о плаћеном порезу из става 1. овог члана.

**ДЕПОЗИТ**

Члан 9.

Продавац је дужан да изврши повраћај депозита Купцу, уплаћеног на име учешћа у поступку продаје Отпада код Продавца, након што Купац измири све своје обавезе дефинисане овим Уговором.

У случају раскида овог Уговора из разлога наведених у члану 20. став 1. овог Уговора Купац губи право на повраћај депозита.

**ДИНАМИКА И РОК ИСПОРУКЕ/ПРЕУЗИМАЊА**

Члан 10.

Продавац и Купац су сагласни да динамику преузимања, редослед и приоритет у погледу преузимања уговорених врста Отпада и рокове за парцијална преузимања Отпада, одређује надлежна Служба Продавца.

Члан 11.

Продавац је дужан да, усменим путем, позива Купца да преузима Отпад у року који буде одредио Продавац, а у складу са динамиком, редоследом и приоритетом из члана 10. овог Уговора, с`тим да рок за преузимање не може бити дужи од 5 ( словима: пет ) дана од дана усменог позива.

Уколико Купац не преузме Отпад у року који је одредио Продавац, на основу позива из става 1. овог члана, Продавац је дужан да Купца опомене писменим путем за непреузимање Отпада, дефинишући додатни и крајњи рок за преузимање Отпада, а у складу са динамиком, редоследом и приоритетом из члана 10. овог Уговора.

Крајњи рок за преузимање Отпада почиње да тече и рачуна се од дана пријема писмене опомене.

Уколико Купац не изврши преузимање Отпада на основу писмене опомене Продавца из става 2. овог члана, Продавац може раскинути овај Уговор на начин, ближе описан у члану 20. овог Уговора и том случају Купац губи право на повраћај депозита и не може поново бити учесник/понуђач у поступку продаје Отпада у периоду од 2 (словима: две) године.

**МЕСТО, РОК И НАЧИН ПРЕУЗИМАЊА**

Члан 12.

Отпад из члана 3. овог Уговора преузима се са привремених складишта Отпада Продавца, чије локације одређује надлежна служба Продавца.

Паковање, сортирање, сечење, утовар и мерење Отпада, рашчишћавање терена у циљу обезбеђивања прилаза Отпаду, као и све радње око преузимања Отпада, падају на терет Купца.

Купац је дужан да радње из става 2. овог члана обавља сопственим средствима, механизацијом и опремом, с`тим што за мерење Отпада може ангажовати и треће лице.

Рок за преузимање Отпада не сме бити дужи од 30 ( словима: тридесет) дана од дана потписивања овог Уговора од стране законских заступника Уговорних страна.

Члан 13.

Купац је дужан да Продавцу преда потписан и оверен Списак свих транспортних средстава, механизације којима ће вршити транспорт, сортирање и утовар Отпада, рашчишћавање терена и друге сличне радње, у току трајања овог Уговора.

Купац је дужан да, у случају замене или ангажовања додатних средстава и механизације којима се врши транспорт, сортирање и утовар Отпада, Продавцу достави измењени Списак из става 1. овог члана.

Члан 14.

Преузимање Отпада вршиће се радним данима од 0800 до 1400 часова.

Члан 15.

Купац је дужан да се, пре доласка на утоварно место, пријави код надлежне службе Продавца.

Уколико преузимање Отпада врши Превозник као Представник Купца, дужан је да, за сваку појединачну испоруку, а пре доласка на утоварно место Продавца, преда надлежној Служби Продавца Овлашћење у писаној форми, издато и оверено од стране Купца, са личним подацима превозиоца, регистарским бројем и носивошћу транспортних средстава и позивом на број Уговора по коме се врши преузимање Отпада.

Члан 16.

Купац је дужан да, пре доласка на утоварно место Продавца, обавести Продавца о времену и месту мерења празног транспортног средства (тара), како би Продавац обезбедио лице које ће присуствовати мерењу заједно са представником Купца.

Након завршеног утовара, представник Продаваца и представник Купца дужни су да присуствују мерењу возила натовареног Отпадом.

Мерење празног возила и возила натовареног Отпадом обављаће се на вагама Купца или на вагама трећег лица које ангажује Купац, а трошкови мерења падају на терет Купца.

Купац је дужан да, приликом потписивања овог Уговора, Продавцу достави потврду (атест) да су ваге на којима ће се вршити мерење Отпада баждарене и сертификоване у складу са законским прописима који регулишу ову област.

Овлашћена лица уговорних страна дужна су да потпишу, претходно попуњену, отпремну документацију коју чине: документ о кретању отпада, отпремница и документ о измереној количини Отпада.

Члан 17.

Прoдaвaц je дужaн дa одреди лице зa нaдзoр зa испоруку/преузимање Отпaдa кojи je прeдмeт oвoг Угoвoрa.

Oбaвeзе лицa за надзор су:

* да обезбеди све неопходне услове Купцу за несметан приступ месту у коме се врши утовар Отпада;
* да oбaви нaдзoр мeрeњa празног возила и возила натовареног Отпадом;
* да зajeднo сa лицeм кoje прeузимa Отпaд пoтпишe дoкумeнт o измeрeнoj кoличини;
* да сaчини извeштaj o прoдaтoм Отпaду и дoстaви гa надлежној Служби;
* да пoпуњaвa и потписује Дoкумeнт o крeтaњу отпaдa;
* да прe првoг прeузимaњa Отпaдa упозна Купца са Прaвилником o бeзбeднoсти и здрaвљу нa рaду и мeрaмa прoтивпoжaрнe зaштитe Продавца;
* да нa писани зaхтeв Купцa oбeзбeди aдeквaтну прoтивпoжaрну зaштиту у месту у коме се врши утовар;
* да удаљи раднике Купца који се не придржавају мера заштите на раду као и заштите животне средине при чему ће обуставити даљи утовар, о чему ће писаним путем обавестити Купца.

Члан 18.

Купaц сe oбaвeзуje:

* да рeдoвнo прeузимa Oтпaд у складу и на начин како је то ближе дефинисано овим Уговором;
* да oбeзбeђуje прeвoз Отпaдa у склaду сa пoзитивним зaкoнским прoписимa o транспорту;
* да сaрaђуje сa лицем за надзор Прoдaвцa вeзaнo зa прeузимaњe прeдмeтнoг oтпaдa;
* да сe придржaвa мeрa из Прaвилникa o бeзбeднoсти и здрaвљу нa рaду и мeрa прoтивпoжaрнe зaштитe Продавца;
* да писаним путeм, минимум 3 (словима: три) дaнa рaниje oбaвeсти Прoдaвцa зa пoтрeбу oбeзбeђeњa aдeквaтнe прoтивпoжaрнe зaштитe;
* да пoступa сa прeузeтим Отпaдoм нa нaчин кojим сe нe угрoжaвa живoтнa срeдинa;
* да своје извршиоце и место преузимања Отпада обезбеди у складу са свим законским прописима везаним за заштиту и безбедност на раду и заштиту животне средине.

**ВИША СИЛА**

Члан 19.

Уговорне стране су сагласне да ниједна од уговорних страна неће бити одговорна за штету, пропусте или кашњење у извршавању обавеза из Уговора, уколико су исте последица више силе коју чине догађаји, појаве или околности ван контроле Уговорних страна, а посебно због: пожара, земљотреса, поплава, ратова, побуна и штрајкова, несрећних случајева, одлука државних органа (разне рестрикције).

У случају наступања околности из става 1. овог члана, рок извршења обавеза уговорних страна продужава се, и износи укупно 30 (словима: тридесет) дана од дана престанка околности из става 1. овог члана.

У случају наступања околности из става 1. овог члана, са последицама које није могуће отклонити за време трајања овог Уговора, а које онемогућавају Продавца да преда Отпад Купцу, на начин дефинисан овим Уговором, уговорне стране ће приступити раскиду уговора у складу са ставом 3. члана 20. и чланом 23. овог Уговора.

**РАСКИД УГОВОРА**

Члан 20.

Продавац задржава право да раскине овај Уговор:

* уколико Купац не врши плаћања по издатим рачунима, а у складу са динамиком плаћања која је одређена у члану 6. овог Уговора и динамиком, распоредом и приоритетом испоруке/преузимања Отпада, а које одређује Продавац у складу са чланом 10. овог Уговора;
* уколико се Купац не одазива на позиве Продавца за преузимање Отпада, или уколико Купац одбије да преузме одређене количине Отпада, за које је добио позив, у складу са чланом 11. овог Уговора;
* уколико се Купац не придржава рокова и начина преузимања Отпада, утврђених у члану 12. и члану 14. овог Уговора;
* у другим случајевима, предвиђеним Законом о облигационим односима. ("Сл. лист СФРJ", бр. 29/78, 39/85, 45/89 - oдлукa УСJ и 57/89, "Сл. лист СРJ", бр. 31/93 и "Сл. лист СЦГ", бр. 1/2003 - Устaвнa пoвeљa), (даље: ЗОО).

У случају наступања околности из става 1. овог члана, Продавац је дужан да писмено опомене Купаца за неиспуњење уговорених обавеза.

Продавац је дужан да писмено обавести Купца о раскиду овог Уговора у року од 15 (словима: петнаест) дана од дана када му је доставио писмену опомену за неиспуњење уговорених обавеза, односно у року од 15 (словима: петнаест) дана од дана настанка околности више силе из става 3. члана 20. овог Уговора.

Члан 21.

У случају раскида овог Уговора из разлога, наведених у члану 20. став 1. овог Уговора, Продавац задржава право да неиспоручене количине Отпада прода другом лицу, а Купац губи право на повраћај депозита и не може поново бити учесник/понуђач у поступку продаје Отпада у периоду од 2 (словима: две) године.

**РОК ВАЖНОСТИ УГОВОРА**

Члан 22.

Уговорне стране су сагласне да овај Уговор важи 30 (словима: тридесет) дана од дана потписивања од стране законских заступника Уговорних страна.

**ЗАВРШНЕ ОДРЕДБЕ**

Члан 23.

За све што није регулисано овим Уговором примењиваће се одредбе ЗОО и других подзаконских прописа применљивих с` обзиром на предмет Уговора.

Члан 24.

Уговорне стране су сагласне да ће све евентуалне спорове настале из овог Уговора покушати да реше мирним путем (споразумно), а уколико то није могуће, надлежан је Привредни суд у Београду.

Члан 25.

Овај Уговор је сачињен у 6 (словима: шест) истоветних примерака, од којих по 3 (словима: три) примерка задржава свака уговорна страна.

**КУПАЦ ( Понуђач)**

**Назив Купца ( Понуђача )**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**функција и потпис**

**ПРОДАВАЦ**

**ЈП ЕПС БЕОГРАД**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**МИЛОРАД ГРЧИЋ**

**в.д. директора**